Märkimisväärsemad täiustused võrreldes varasemate mudelitega on tehtud just videosalvestuse osas. Kaameraga saab salvestada Full HD (1080p) kvaliteediga videot ning see on esimene kaamera Nikonilt,  millega saab teatud filtreid aktiveerida kaamerasiseselt ka videovõtte puhul. Kaameral on hea resolutsiooniga (921K) 7,5cm pööratav ekraan ja lisavarustusse kuulub ka ME-1 väline mikrofon. Ka iso vahemik on laiem: 100-6400 ja kaamera peaks nobedamaks tegema 14-bitine protsessor (varem sama klassi kaameratel 12-bit).